શહીદ સ્મારક પાસે યોજાયેલા કાર્યક્રમમાં એસપી નિલેશ જાજડીયા, ડીવાયએસપી મંજીતા વણઝારા અને જિલ્લાનાં તમામ અધિકારીઓ, કર્મચારીઓ ઉપસ્થિત રહ્યાં હતા. એસપી દ્વારા વર્ષ દરમિયાન સમગ્ર દેશમાં ફરજ દરમિયાન શહીદ થયેલાં ૪૧૪ પોલીસ કર્મચારીઓની યાદી વાંચી, શહેદોને યાદ કરી, શહીદોને સલામી આપ્યા બાદ શહીદ સ્મારક પર પુષ્પાંજલી દ્વારા શ્રધ્ધાંજલી આપવામાં આવી હતી.નોંધનીય છે કે ૨૧ ઓક્ટોબર ૧૯૫૯ નાં રોજ લદ્દાખમાં ચીની સૈનિકો સાથે થયેલી અથડામણમાં સીઆરપીએફનાં ૧૦ જવાનો શહીદ થયા હતા.તેથી તેમની યાદમાં દર વર્ષે ફરજ દરમિયાન શહીદ થયેલા પોલીસ કર્મચારીઓને શ્રધ્ધાંજલી આપવા પોલીસ સંભારણા દિનની ઉજવણી કરાય છે.